Niks loop goed vir TuksTukkies sal volgende jaar in die Varsityskild-kompetisie moet speel. Foto: Twitter. Tukkies sal volgende jaar in die Varsityskild-kompetisie in aksie wees nadat hy gisteraand met 33 – 21 teen Wits in Johannesburg verloor het. Die Pretorianers – wat onder meer met die Varsitybeker-louere in 2021 en 2022 weggestap het – kon vanjaar nog nie ŉ enkele wedstryd wen nie en hulle het net vyf punte op die amptelike punteleer. Die toernooi se regulasies beteken dat die span wat die houtlepel in die Varsitybeker rondswaai outomaties na die Skild-kompetisie sal afskuif. Wits: Drieë: Setshaba Mokoena, Wian de Lange, Lindo Ncusane, Henk Gouws en Banele Mthenjane. Doelskoppe: Gershwin Mouton (3). Tukkies: Drieë: Divan Venter (2) en Bayanda Ngubane. An unreal night of FNB Varsity Cup rugby that saw defending champs @TuksSport lose their 6th straight game and be relegated to the Varsity Shield after @UJ_Sport beat Maties in Joburg! Here's how all the games played out.#RugbyThatRockshttps://t.co/pDshm3o1Zg — Varsity Cup (@varsitycup) March 27, 2023 Pukke vlieg hoog teen Ikeys Die NWU-Pukke het sy plek in die halfeindstrydronde van die toernooi bespreek toe hy Ikeys oortuigend met 42 – 26 in Kaapstad geklop het. Die Potchefstromers het veral in die tweede helfte amok gemaak om die wedstryd buite die bereik van die tuisspan te plaas. NWU-Pukke: Drieë: Vernon Paulo (2), Sylvester Hassien, Naiden Jaarts en Ruben Du Plessis. Doelskoppe: Zinedine Robinson (4). Strafskoppe: Robinson (3). Ikeys: Drieë: Kyle Lamb, Duran Koevort, Tom Nel en Jac van der Walt. Doelskop: Ntokozo Makhaza. Shimlas wen Bloemfontein-stryd Die Shimlas het die stryd van die Bloemfontein-studente gewen toe hulle die Ixias met 68 – 36 op Shimlapark getroef het. Die tuisspan het nege drieë gedruk en hulle staan nog ŉ kans om die uitspeelrondes te haal. Shimlas: Drieë: Lourens Oosthuizen (2), Kwezi Dlamini, William Moffat, Dylan Sjoblom, Chadd Adams, AV Maceve, Liyema Mgwigwi en Jooste Nel. Doelskoppe: Litha Nkula (3) en Ethan Wentzel (2). Strafskop: Nkula. Ixias: Drieë: Janco Cloete (2), Jandré de Beer (2) en Mamello Moshoaliba. Doelskoppe: Tylor Sefoor (3). Strafskop: Sefoor. UJ wen Maties-tweestryd Die Universiteit van Johannesburg (UJ) het Maties met 49 – 42 in die Goudstad geklop. Ondanks ŉ indrukwekkende terugvegpoging deur Maties in die tweede helfte – hulle het so amper ŉ agterstand van 40 – 17 uitgewis – het die tuisspan staande gebly. UJ: Drieë: Prince Nkabinde (2), Radebe Nkondlokamthimkhulu, Siphesihle Nkabini, Hlone Mphuti en Mpho Khubeka. Doelskoppe: Rowan Malgas (5). Maties: Drieë: Marais de Wet (2), Willem van den Heever, Marqiewn Titus, McKyle Volmoer en Jacques Rosseau. Doelskoppe: Christiaan van Heerden-Smith (3). FULL TIME and an incredible performance from the @UJ_Sport orange army to beat the maroon machine who scored two late tries. FNB UJ 47 – 38 FNB Maties #RugbyThatRocks proudly brought to you by @FNBSA, @SteersSA and @Suzuki_ZA pic.twitter.com/wQfxf6FJxq — Varsity Cup (@varsitycup) March 27, 2023